Tamara Heribanová

Tamara Šimončíková Heribanová (* 6. máj 1985, Bratislava) je slovenská spisovateľka, novinárka a moderátorka.

 Život 
Narodila sa moderátorke Alene Heribanovej a spisovateľovi Jozefovi Heribanovi. Má o päť rokov mladšiu sestru Barbaru. Je manželkou fotografa Branislava Šimončíka, s ktorým má dcéru Emíliu.

V deviatich rokoch začala navštevovať základnú UNESCO školu v rakúskom Kittsee, v štrnástich rokoch sa odsťahovala do Viedne, kde navštevovala gymnázium BORG3, zamerané na cudzie jazyky a výtvarné umenie. V roku 2002 vystavovala vo Viedni fotografie v expozícii s názvom „MY V CASE“. Spoluorganizovala vernisáž mladých umelcov na tému „DA DA DADAISMUS ŽIJE“. Fotografiu a maľbu kombinovala už v tom čase s textom a písanými apelmi, ktoré neskôr pretavila do fejtónov. Ako sedemnásťročná vyhrala v Rakúsku celoštátnu súťaž, ktorej cenu prevzala od rakúskeho prezidenta Heinza Fischera. V 2003 jej poviedka na tému druhej svetovej vojny vyšla v knihe Jugendliche schreiben gegen das Vergessen.https://www.amazon.de/Jugendliche-schreiben-gegen-Vergessen-KZ-Mauthausen/dp/3703509791

Po maturite pracovala v zahraničí ako animátorka, v máji 2004 moderovala veľký televízny program Tridentity v priamom prenose pre ORF s uznávaným rakúskym hercom Miguelom Herz-Kestrankomhttp://www.wienerkammerchor.at/64/tridentity pri príležitosti vstupu Slovenska a Česka do EÚ. Už počas štúdia žurnalistiky a literatúry na Viedenskej univerzite začala publikovať v rakúskom časopise Wienerin a v slovenskom týždenníku Slovenka.

V holandskom Utrechte ukončila štúdium z literárnej vedy a germanistiky. Neskôr v Bratislave promovala z marketingovej komunikácie. Osem rokov pracovala ako redaktorka mesačníka EMMA, na STV moderovala v tandeme s Gregorom Marešom Ranný magazínhttps://fotogalerie.pravda.sk/fotogaleria/1102-moderatorske-dvojica-ranneho-magazinu-jednotky/ a neskôr lifestylovú reláciu Zmenáreň. Okrem písania rozhovorov a reportáží, bloguje. Od roku 2010 sa venuje literatúre. Napísala romány Predavačky bublín (2010), Bola to len láska (2012),https://www.databazeknih.cz/knihy/bola-to-len-laska-134753 Malá doba ľadová (2014) a knihy pre deti Misia Eva, prísne tajné (2012) a Misia Eva v Thajsku (2014).

V roku 2012 sa autorsky spolupodieľala na knihách Příběhy ve znamení touhy (CZ: Mladá fronta, 2012) v rámci projektu AVON proti domácemu násiliu a na knihe V dobrém i zlém a ještě horším (CZ: Magenta, 2012). V 2015 vyšla detská kniha O Pejkovi a jeho nevšedných priateľoch (SLSP, 2015).

Autorka je organizátorkou mnohých literárnych workshopov, besied na základných a stredných školách, gymnáziách a univerzitách (napr. od r. 2012 projekt Literatúra na cestách; od r. 2014 v spolupráci s PEN International Clifford Chance Foundation a Swedish International Development Cooperation Agency organizovala školské literárne kluby; 2015 Literárne soirée v Panta Rhei River Park). Bola porotkyňou národného edukačného projektu pre deti a mládež s názvom Mladí reportéri a edukačného projektu Zápisník cestovateľa,https://myzahorie.sme.sk/c/7404907/zapisnik-cestovatela-spoznaj-svet-spoznas-seba.html ako aj projektu Vráťme knihy do škôl.http://www.vratmeknihydoskol.sk/Povedali-o-nas.aspx V roku 2017 zasadla do porotcovského kresla v celoštátnej literárno-výtvarnej súťaži s protidrogovou tematikou Nebuď otrok drog.http://www.teraz.sk/slovensko/prva-faza-sutaze-nebud-otrok-drog/291112-clanok.html

Jej literárna tvorba je preložená do nemčiny, angličtiny, srbčiny, holandčiny a čínštiny. V posledných rokoch sa venuje aj vedeckej činnosti a popularizácii tradičných odevov.

 Štúdium 
Počas strednej školy navštevovala školy v talianskom Forli a anglickom Brightone. Po maturite na viedenskom gymnáziu BORG3 začala štúdium žurnalistiky a literatúry. V holandskom Utrechte ukončila štúdium literárnej vedy a germanistiky prácou o detskej tvorbe nemeckého spisovateľa Ericha Kästnera. V Bratislave o tri roky neskôr promovala z marketingovej komunikácie. Jej diplomová práca s názvom Testimoniálny marketing bola priekopnícka a na území Slovenska ojedinelá, vyhodnotená ako prvá tohto druhu. Publikovaná bola Univerzitou Komenského v roku 2010 v zborníku Reklama 10.https://www.fphil.uniba.sk/uploads/media/Reklama_10.pdf

Tamara je internou doktorandkou Ústavu svetovej literatúry Slovenskej akadémie vied, kde sa pod vedením prof. PhDr. Márie Bátorovej, DrSc., venuje tvorbe nemeckého spisovateľa Ericha Kästnera, ako i téme humoru, občianskej lyriky a kabaretu ako potenciálu odporu proti totalitnému režimu.http://usvl.sav.sk/wp/?page_id=42

 Publicistika 
Počas celého štúdia na vysokej škole bola aktívna v oblasti publicistiky. Začínala v týždenníku Slovenka, od roku 2005 pracovala ako redaktorka v lifestylovom mesačníku EMMA, kde mala na starosti publicistickú časť. Jej rozhovory a články boli publikované aj v luxusnom štvrťročníku Diners Club magazine, v českej verzii magazínu ELLE a v literárnom dvojmesačníku pre mladú literatúru a umenie Dotyky, kde je od roku 2013 členkou redakčnej rady.

 Literárna činnosť 
Tamara Šimončíková Heribanová píše fejtóny, poviedky, glosy, ktoré jej vychádzajú doma i v zahraničí. V jej próze pre dospelých badať témy nenaplnenej lásky, dvojdomosti a novodobého nomádstva. V románoch spracováva spoločenské témy, pričom sa kriticky stavia k morálnym deficitom dnešnej doby.

V debutovom románe Predavačky bublín (2010) predstavuje svet médii, falošných skorumpovancov, šoubiznisového výkvetu, ale i novodobej alfa generácie. V knihe Bola to len láska (2013) literárne spracovala strach z intenzity citov a otázku vnútornej slobody.

V úspešnej knihe pre deti Misia Eva, prísne tajné (2012), predstavila misiu plnú láskyhttp://www.litcentrum.sk/index.php?s-cv-contentID=rozhovory&alphabet=kniha-plna-lasky&t=print detský krehký svet, kde sila spočíva v správnych hodnotách a veľkosti srdca. K printovej verzií detskej knihy bola spustená aj unikátna elektronická interaktívna aplikácia, špecializovaná pre tablety. Kniha Misia Eva, prísne tajné získala v roku 2013, 3. miesto v čitateľskej ankete Knižnej revuehttp://nitra.sme.sk/c/6784574/heribanova-do-sekacov-chodim-rada-nemam-s-tym-problem.html a získala prestížne ocenenie Najkrajšia kniha Slovenska za rok 2012 v kategórii literatúra pre deti a mládež.http://www.ikar.sk/gallery/file/Diplomy%20uznania%20ocenenia.pdf

V roku 2014 vyšlo Tamare Šimončíkovej Heribanovej vo vydavateľstve IKAR dobrodružné pokračovanie detského románu o školáčke Evke Šidlovej Misia Eva v Thajsku opäť s ilustráciami Petry Hilbert, ktoré získalo ocenenie Najkrajšia kniha Slovenska za rok 2014 v kategórii literatúra pre deti a mládež.http://www.ikar.sk/gallery/Diplomy_uznania_ocenenia(1)(1).pdf

V roku 2014 vo vydavateľstve IKAR vyšiel román Malá doba ľadová, ktorý mapuje neľahké osudy štyroch žien – matky, slovenskej emigrantky, ktorá sa po smrti manžela vracia z Nemecka späť na Slovensko a snaží sa nájsť stratený domov a jej troch dcér, ktoré poznali pri výchove len málo nehy, čo ich ovplyvnilo aj v dospelosti.http://kultura.pravda.sk/kniha/clanok/334328-tamara-heribanova-mala-doba-ladova-nenaplnena-laska-ostava-dokonala/

V roku 2012 Tamara Šimončíková Heribanová sa spolupodielala na knihách Příběhy ve znamení touhyhttp://www.klubknihomolu.cz/25258/pribehy-ve-znameni-touhy-se-dockaly-knizniho-vydani/ (Kniha vyšla aj v Česku, Mladá fronta, 2012) a na knihe v rámci projektu AVON proti domácemu násiliu V dobrom aj v zlom a ešte v horšomhttp://www.avonprotidomacemunasiliu.sk/index.php?www=news_detail&id_news=28&navigation_id=37 (Kniha vyšla takisto v Česku, Magenta, 2012). Tamara Heribanová je členkou Slovenského PEN Centrahttp://www.scpen.sk/index.php/component/content/article/34-clenovia/356-tamara-heribanova a ambasádorkou projektu Knihobežník.http://www.webnoviny.sk/kultura/projekt-knihobeznik-sa-stava-osobnej/238967-clanok.html?from=suggested_articles Jej tvorba bola preložená do angličtiny, nemčiny, holandštiny, srbštiny a čínštiny.

 Občiansko - spoločenské aktivity 
Tamara je mnoho rokov aktívna v mnohých projektoch, ktoré a zaoberajú spoločenskou zodpovednosťou. Od roku je 2015 jednou z tváríhttp://www.vkocke.sk/2015/04/fashion-live-pomaha-sirit-osvetu-o-celosvetovej-iniciative-fashion-revolution/ módnej iniciatívy s názvom Fashion Revolution,https://aktualne.centrum.sk/viete-kto-vam-usil-saty-odpovedaju-aj-celebrity/showbizz/domace/ ktorá aktívne podporuje myšlienky humánneho zaobchádzania s ľuďmi, ktorí sú pri práci v módnom priemysle častokrát vystavení neľudským podmienkam. Tamara sa stala v roku 2016 jednou z osobností, ktoré verejne podporili kampaň Vyber si, ktorú spustila Platforma mimovládnych rozvojových organizácií s cieľom zabezpečiť udržateľný rozvoj.https://www.youtube.com/watch?v=h3_9IOnePowhttps://infomagazin.sk/2016/07/09/spravny-vyber-ovplyvnuje-zodpovednu-spotrebu/ Odevná kultúra a módny dizajn sú Tamare mimoriadne blízke odjakživa, niekoľko rokov zastupuje miesto porotkyne počas rôznych dizajnových súťaží a módnych podujatí ako napr. Fashion LIVE! - Slovak Fashion Initiative Week, kde opätovne zasadla do porotcovského kresla.http://www.teraz.sk/magazin/fashion-live-moda/101164-clanok.html Názor a skúsenosti Tamary v úlohe porotkyne využili však i projekty smerované na rôzne iné odvetvia napr. v roku 2017 bola porotkyňou literárno-umeleckej súťaže s protidrogovou tematikou Nebuď otrok drog. Od roku 2012, kedy sa podielala na knihe V dobrom aj zlom a ešte horšom, ktorá získala Zlaté ocenenie Sabre awards 2013 v kategórii spoločenská zodpovednosť,https://tlacovespravy.wordpress.com/2013/06/25/kniha-v-dobrom-aj-v-zlom-a-este-v-horsom-o-domacom-nasili-ziskala-zlate-ocenenie-sabre-awards-foto/ je Tamara verejne činná v mnohých aktivitách bojujúcich proti domácemu násiliu.

Tamara je vyše šestnásť rokov zberateľkou pôvodných tradičných krojov, podieľa sa na osvete v tejto sfére,https://www.damskyklub.sk/news/od-kolisky-v-krase/ prednáša, na danú tému uverejňuje časopisecké články a časť svojej zbierky mala možnosť na jeseň 2017 v hlavnom meste predstaviť verejnosti. Výstava pôvodných krojov zo zbierky Tamary Šimončíkovej Heribanovej pod názvom Od kolísky v kráse vzbudila záujem širokej verejnosti a Tamarine aktivity sú považované za výrazne podporujúce záchranu krojov ako hmotného národného dedičstva.https://www.webnoviny.sk/od-kolisky-v-krase-aupark-bratislava-sa-obliekol-kroja/ https://zena.pravda.sk/krasa-a-moda/clanok/444470-krasu-slovenskych-krojov-zachyti-vystava-nazrite-s-nami-do-nej/

 Televízna kariéra 
V televízii JOJ sa podieľala na Soňa Müller talkshow, pracovala ako kontaktérka. Začínala v regionálnej televízii TV BA, kde moderovala Metropolitný magazín. V TV Markíza počas Telerána prinášala novinky z knižného sveta, recenzie a zaujímavosti o spisovateľoch. V STV moderovala Ranný magazín po boku Gregora Mareša,http://koktail.pravda.sk/z-obrazovky-i-spoza-nej/clanok/33568-heribanova-a-mares-zohrati-este-nie-su-ale-pracuje-sa-na-tom/ od septembra 2010 je moderátorkou lifestylovej relácie Zmenáreň. V roku 2009 sa objavila vo filme Juraja Krásnohorského X=X+1. Na javisku konferovala aj po boku Miguela Herz-Kestraneka, Reinharda Jesioneka a v roku 2011 hollywoodskej hviezdy Brada Penningtona v New Yorku.http://www.aktuality.sk/clanok/187290/tamara-heribanova-moderovala-s-hollywoodskou-hviezdou/

 Referencie 

 Externé odkazy 


Kategória:Slovenskí novinári
Kategória:Slovenskí televízni moderátori
Kategória:Slovenskí prozaici
Kategória:Ženy v slovenskej literatúre
Kategória:Osobnosti z Bratislavy